Crying (Roy Orbison-liedjie)

"**Crying**" is 'n liedjie wat deur Roy Orbison en Joe Melson gekomponeer is vir Orbison se derde gelyknamige ateljee-album (1962). Dit is in 1961 vrygestel en was 'n treffer op No. 2 in die Verenigde State. Don McLean se vertolking daarvan in 1978 was in 1989 No. 1 in die Verenigde Koninkryk.   

## Komposisie 
Dave Marsh noem die liedjie 'n "rock-bolero" met "blêrende strykinstrumente, gehamerde timpani, 'n spookagtige refrein, die sagte tokkel van 'n ghitaar (en) 'n sweempie van marimba". Die musikante op die oorspronklike opname sluit Bob Moore (baskitaar), Floyd Cramer (klavier), Buddy Harman (tromme) en Boudleaux Bryant, Harold Bradley en Scotty Moore (ghitaar) in.

## Vrystelling en ontvangs 
Die liedjie is vrygestel as 'n 45-opm enkelspeler deur Monument Records in Julie 1961 en was vir 'n week No. 1 op die VSA *Cashbox*-speellys op 7 Oktober 1961. Op die mededingende *Billboard* Hot 100 was die liedjie se hoogste posisie  No. 2, met "Hit the Road Jack" deur Ray Charles en sy orkes op No. 1. Ten spyte daarvan dat dit nie die hoogste posisie op die *Billboard* Hot 100 bereik het nie, het *Billboard* die liedjie op 4de plek gelys in die *Billboard Year-End Hot 100 singles of 1961*-speellys.

## Don McLean se vertolking 
Don McLean se opname was in vroeg-1981 No. 5 op die Verenigde State se *Billboard* Hot 100-speellys. Dit was ook No.2 in die volwasse kontemporêre-musiek speellys en No. 6 in die Countrymusiek-kategorie. Dit het selfs beter gevaar in die Verenigde Koninkryk, waar dit in 1980 No. 1 bereik het. Die liedjie was vir altesaam drie weke bo-aan die Verenigde Koninkryk se enkelspeler-speellys. "Crying" is geneem uit McLean se 1978-album, *Chain Lightning*. Dit was sy tweede mees suksesvolle treffer in die Verenigde State. 

## Roy Orbison en k.d. lang se weergawe 
Orbison het die liedjie weer opgeneem as 'n duet saam met die Kanadese sangeres-liedjieskrywer k.d. lang as deel van die klankbaan vir die rolprent *Hiding Out*. Die liedjie het No. 2 bereik in Kanada, en was No. 28 op die *Billboard* Volwasse-kontemporêre musiek-speellys en No. 42 op die Hot Country Singles-speellys in die Verenigde State. In 1992 het dit op die speellyste verskyn in die Verenigde Koninkryk en Ierland, met 'n topposisie van  No. 13 op die *UK Singles Chart* en No. 9 op die *Irish Singles Chart*. Dit het weer verskyn op die Volwasse kontemporêre musiek-speellys in die Verenigde State, met 'n topposisie van No. 40.

## Lirieke 
[Strofe 1]

 I was alright for a while
 I could smile for a while
 But I saw you last night
 You held my hand so tight
 As you stopped to say, "Hello"
 Oh, you wished me well
 You couldn't tell

[Refrein]
 That I'd been crying over you
 Crying over you
 When you said, "So long"
 Left me standing all alone
 Alone and crying, crying
 Crying, crying
 It's hard to understand
 But the touch of your hand
 Can start me crying
 
[Strofe 2]
 I thought that I was over you
 But it's true, so true
 I love you even more
 Than I did before
 But, darling, what can I do?
 For you don't love me
 And I'll always be

[Refrein]
 Crying over you
 Crying over you
 Yes, now you're gone
 And from this moment on
 I'll be crying, crying
 Crying, crying

[Einde]
 Yeah, I'm crying, crying
 Over you

## Noemenswaardige vertolkings deur ander kunstenaars 
* 'n Weergawe deur Jay and the Americans het nommer 25 bereik in die Verenigde State in 1966.
* Drie verdere vertolkings het mettertyd op Countrymusiek-speellyste verskyn:
** Arlene Harden (No. 28 in 1970),
** Ronnie Milsap (No. 79 in 1976)
** Stephanie Winslow (No. 14 in 1980).
* Rebekah Del Rio het 'n *a cappella* Spaanse weergawe daarvan opgevoer getiteld "Llorando", in David Lynch se meesterlike 2001-rolprent, *Mulholland Drive*.

## Verwysings 
## Eksterne skakels 
* "Crying" by Allmusic
* Youtube-video "Crying", gesing deur Don McLean
* Youtube-video "Crying", duet deur K.d. lang en Roy Orbison